Desinformatsioon

Desinformatsioon on eksitav või vale teave, mida levitatakse teadlikult kellegi või millegi huvides. Desinformeerimine tähendab tahtlikult ning teadlikult teisele osapoolele vale informatsiooni edastamist.

See mõiste leiab laialdast kasutust salajase teabehanke ja selle mitteõigustatud isikute ligipääsu tõkestamisega tegelevate asutuste ja organisatsioonide tegevuste kirjeldamisel.

Venekeelne termin "дезинформация" pärineb KGB propagandaosakonnast ning selle teemaga hakati Venemaal tegelema juba 1920. aastatel.Martin J. Manning; Herbert Romerstein (2004), "Disinformation", Historical Dictionary of American Propaganda, Greenwood, lk 82–83, ISBN 978-0-313-29605-5 See muutus peagi KGB jaoks üheks oluliseimaks tegevuseks ning sellele kulutati märkimisväärne osa organisatsiooni eelarvest ja inimtöötundidest.

Ühe kuulsaima ja edukaima näitena on teada Operatsioon Infektion, mille käigus levitas KGB teavet, just nagu oleks HIV ja selle põhjustatav AIDS loodud Ameerika Ühendriikides biorelvana.Operation InfeKtion: How Russia Perfected the Art of War | NYT Opinion

Ingliskeelsetesse sõnastikesse jõudis mõiste alles 1980. aastate lõpus ja selle laiem teadvustamine lääneriikides leidis aset alles 21. sajandi alguses.

Venemaa on jätkuvalt aktiivne desinformatsiooni levitaja. Näiteks 2019.–2020. aasta koroonapandeemia ajal levitati teavet, justkui oleks see viirus inimeste loodud,"Ajaleht: Venemaa korraldab koroonaviiruse väärteabekampaaniat" ERR, 18. märts 2020 kuigi selle teke on igati looduslik.Andersen, K. G., Rambaut, A., Lipkin, W. I. et al. (2020). The proximal origin of SARS-CoV-2. Nature Medicine

Üks suuremaid teadaolevaid vene desinformatsioonikeskusi on Peterburis tegutsev Internet Research Agency, mis on tähelepanu kogunud seoses katsetega mõjutada 2016. aasta Ameerika Ühendriikide presidendivalimisi.

Euroopa Liidus tegeleb Venemaalt pärit ja Euroopa Liidu vastu suunatud desinformatsioonikampaaniate tuvastamisega Idasuunalise strateegilise kommunikatsiooni rakkerühm. Eesti-vastase propaganda paljastamisega tegeleb vabatahtlike hallatav Propastop.

 Juhtumid 

 Eesti Päevalehes ilmus 2025. aasta jaanuaris lugu "Simo Kaasik: Russenfrei? Eestikeelne haridus on võõrandamine, mis ei paku vastutasuks midagi" autorilt Simo Kaasik, kes väidetavalt oli Oregonis elav kirjanik ja kriitik, keda aga tegelikult polnud olemas. Toaline lugu oli ka sarnase nime alt, Siimo Kaasik, ingliskeelsel platvormil Medium ilmunud artikliga, mille pealkiri oli "Russenfrei: Estonia's Democracy Charade", mis omakorda seadis kahtluse alla Eesti demokraatliku korra. Tekst seostati Venemaa desinformatsioonilise tegevusega, mis püüab natsi-Saksamaalt pärineva judenfrei mõistel põhinevat russofoobia narratiivi levitada. Väljaanne võttis päev hiljem loo maha ja avaldas vabanduse.

 Vaata ka 
 misinformatsioon
 infosõda
 libauudis
 süvavõltsing
 allikapesu
 tsensuur internetis
 valeuudis

 Viited 

 Välislingid 

 Desinfo ja infomanipulatsioonid Eesti Rahvusraamatukogu
 Фактор стабильности - стратегическая дезинформация
 Disinformation in 2021: top embarrassing moments EU vs Disinfo, 3. jaanuar 2022
 ""Pealtnägija": kuidas alternatiivtegelased üleöö Moskva-meelseks muutusid" ERR, 2. märts 2022
 "Venemaa võimsaim relv: Kremli propagandat Eestis levitab hästi sissetöötanud võrgustik" Eesti Ekspress, 21. detsember 2022

Kategooria:Luure
Kategooria:Kommunikatsioon
Kategooria:Ajakirjandus